બલ્લાલની વિનંતી માનીને શ્રી ગણેશજીએ કહ્યું કે આપ આપના પિતા દ્વારા તોડાયેલી આ મૂર્તિના ટુકડાઓ શોધીને સાથે રાખો કારણ કે આ મૂર્તિઑ આજથી ઢૂંઢીવિનાયકને નામે પ્રસિધ્ધ થશે, જ્યારે લોકો મારા દર્શને આવશે ત્યારે તેઓ સૌ પ્રથમ આ ઢૂંઢી વિનાયકના દર્શન કરી મારી પાસે આવશે તો જ તેમની યાત્રા પૂર્ણ ગણાશે અને આજથી હું પણ આ જ સ્થળે બિરાજી મારા ભક્તને નામે અર્થાત આપને નામે પ્રસિધ્ધ થઈશ એમ કહી શ્રી ગણેશ એક શીલાની અંદર ગુપ્ત રીતે બિરાજી ગયા.